8.  โครงสร้างเงินทุน

2.8.1 หลักทรัพย์ของบริษัท

  (ก) ทุนจดทะเบียน ณ วันที่ 31 ธันวาคม 2547

- หุ้นสามัญจำนวน 605,551,570 หุ้น มูลค่าหุ้นที่ตราไว้หุ้นละ 1 บาท รวม 605,551,570 บาท

- ทุนที่เรียกชำระแล้วจำนวน 605,551,570 หุ้น มูลค่าหุ้นที่ตราไว้หุ้นละ 1 บาท รวม
605,551,570 บาท

การเพิ่มทุนจดทะเบียน

-   การจัดสรรหุ้นสามัญให้แก่กรรมการและพนักงานของบริษัท และ/หรือ บริษัทย่อย (ESOP)

ตามมติที่ประชุมสามัญผู้ถือหุ้น ครั้งที่ 8/2545
อนุมัติการจัดสรรหุ้นสามัญให้แก่กรรมการและพนักงานของบริษัท และ/หรือ บริษัทย่อย จำนวน
39,000,000 หุ้น อายุโครงการ 2 ปี ราคาเสนอขายหุ้นละ 0.68 บาท ในปีแรก และหุ้นละ
0.734 บาท ในปีที่ 2 นั้น

ในปีแรกบริษัทฯ ได้ดำเนินการจัดสรรหุ้นให้แก่กรรมการและพนักงานรวม 17,097,000 หุ้น
แล้วเสร็จในเดือนกุมภาพันธ์ 2546 ทั้งนี้ ในปีที่สอง มีพนักงานจองซื้อหุ้นทั้งหมด 67
คนรวมจำนวนหุ้น 21,903,000 หุ้น โดยหุ้นดังกล่าวกล่าวมีข้อจำกัดในการห้ามจำหน่ายจ่ายโอน
(Silent Period) เป็นเวลา 1 ปี บริษัทฯ
ดำเนินการจดทะเบียนกับกระทรวงพาณิชย์แล้วเสร็จในเดือนเมษายน 2547
โดยจดทะเบียนเพิ่มทุนชำระแล้วจาก 483,648,570 บาท เป็น 505,551,570 บาท

-   การจัดสรรให้แก่บุคคลในวงจำกัด ตามมติที่ประชุมสามัญผู้ถือหุ้น ครั้งที่ 10/2547

อนุมัติให้จัดสรรหุ้นสามัญให้แก่บุคคลในวงจำกัดจำนวน 100,000,000 หุ้น บริษัทฯ
ได้ดำเนินการจัดสรรหุ้นเพิ่มทุนให้แก่บุคคลในวงจำกัดรวม 2 ครั้ง โดยครั้งแรก ในวันที่ 25
มิถุนายน 2547 บริษัทฯ ดำเนินการจดทะเบียนเพิ่มทุนชำระแล้วกับกระทรวงพาณิชย์ จาก
505,551,570 บาท เป็น 554,837,270 บาท และครั้งที่ 2 ในวันที่ 30 กันยายน 2547 บริษัทฯ
จดทะเบียนเพิ่มทุนชำระแล้วเป็น 605,551,570 บาท

ทั้งนี้ เงินทุนที่ได้จากการจัดสรรหุ้นให้แก่บุคคลในวงจำกัด
นำไปใช้ในโครงการเหมืองแร่ทองคำของบริษัทฯ ที่จังหวัดเลย
และโครงการคอนโดมิเนียมที่ถนนรัชดาภิเษก
ส่วนที่เหลือนำไปใช้เป็นเงินทุนหมุนเวียนและชำระหนี้ของบริษัทฯ
โดยเงินทุนทั้งหมดจะนำไปใช้ในบริษัทฯ และ บริษัทในเครือเท่านั้น

(ข) กองทุนรวมเพื่อผู้ลงทุนซึ่งเป็นคนต่างด้าว (TTF) ในการประชุมใหญ่สามัญผู้ถือหุ้น เมื่อวันที่ 18
เมษายน 2540 ที่ประชุมผู้ถือหุ้นมีมติอนุมัติให้บริษัทฯ
เข้าร่วมโครงการจัดการกองทุนรวมเพื่อผู้ลงทุนซึ่งเป็นคนต่างด้าว (Thai Trust Fund)
และอนุมัติให้กองทุนรวมลงทุนใน หรือมีไว้ซึ่งหุ้นของบริษัทไม่เกินอัตราร้อยละ 20
ของหุ้นที่ออกทั้งหมดของบริษัท

การเข้าร่วมโครงการดังกล่าว มีวัตถุประสงค์เพื่อประโยชน์ของผู้ถือหุ้นของบริษัทโดยทั่วไป
และเพื่อให้เกิดสภาพคล่องยิ่งขึ้น
กองทุนรวมจะช่วยบรรเทาปัญหาข้อจำกัดของอัตราส่วนการถือหุ้นของผู้ลงทุนชาวด้าวของบริษัทฯ
ซึ่งปัจจุบันอยู่ในอัตราร้อยละไม่เกิน 30 เมื่อบริษัทฯ เข้าร่วมโครงการกองทุนรวมแล้ว
จะทำให้ผู้ลงทุนชาวต่างด้าวสามารถเข้าลงทุนในบริษัทฯ เพิ่มขึ้น
โดยจะมีสิทธิเต็มตามที่ควรได้รับรวมทั้งสิทธิในเงินปันผลเหมือนกับผู้ถือหุ้นตามปกติ ยกเว้น
สิทธิในการออกเสียงในที่ประชุมผู้ถือหุ้น ตลาดหลักทรัพย์ ได้ยืนยันการจดทะเบียนของบริษัทฯ
เมื่อวันที่ 15 กรกฎาคม 2540
การซื้อขายหลักทรัพย์ตามข้อจำกัดของกองทุนรวมนี้เริ่มมีผลบังคับใช้ในเดือนกรกฎาคม 2540

(ค) สถานะการเป็นบริษัทจดทะเบียนในตลาดหลักทรัพย์ ในเดือนพฤศจิกายน 2540 ตลาดหลักทรัพย์แห่งประเทศไทย ได้แจ้งแก่ฝ่ายบริหารของบริษัทฯ ว่า บริษัทฯ ไม่มีรายได้อย่างพอเพียงจากการดำเนินธุรกิจเหมืองแร่ดีบุกซึ่งเป็นธุรกิจหลักของบริษัทฯ ทำให้ขาดคุณสมบัติในการเป็นหลักทรัพย์จดทะเบียน ดังนั้น หุ้นของบริษัทฯ จึงถูกสั่งพักการซื้อขายเมื่อวันที่ 23 ธันวาคม 2540 และตลาดหลักทรัพย์ได้กำหนดให้บริษัทฯ แต่งตั้งที่ปรึกษาทางการเงินเพื่อจัดทำแผนการดำเนินงาน จากนั้น บริษัทฯ ร่วมกับที่ปรึกษาทางการเงินได้จัดทำแผนการดำเนินงาน ซึ่งแผนงานฯ ดังกล่าวได้รับความเห็นชอบจากคณะกรรมการบริษัท และผู้ถือหุ้นในการประชุมสามัญประจำปีผู้ถือหุ้น ในเดือนเมษายน 2541บริษัทฯ ได้รายงานกิจกรรมและความก้าวหน้าของโครงการต่อตลาดหลักทรัพย์ฯ เป็นรายไตรมาส โดยเปรียบเทียบผลการดำเนินงานที่เกิดขึ้นจริงกับการประมาณการทางการเงินที่นำเสนอในแผนการดำเนินงาน

เมื่อวันที่ 24 กุมภาพันธ์ 2546 บริษัทฯ ได้เสนอหนังสือถึงตลาดหลักทรัพย์ฯ
เรื่องการขออนุญาตให้หุ้นของบริษัท ทุ่งคาฮาเบอร์ จำกัด (มหาชน)
เปิดทำการซื้อขายในตลาดหลักทรัพย์ฯ และตลาดหลักทรัพย์ฯ ได้อนุมัติคำขอฯ โดยให้หุ้น “THL”
เริ่มเปิดทำการซื้อขายในหมวด REHABCO ได้ในวันที่ 25 มีนาคม 2546

2.8.2 รายชื่อกลุ่มผู้ถือหุ้นสูงสุด 10 อันดับแรก หรือกลุ่มผู้ถือหุ้นที่เกี่ยวข้องกัน
หรือถือหุ้นตั้งแต่หรือมากกว่าร้อยละ 10 ของจำนวนหุ้นที่มีสิทธิออกเสียงทั้งหมด ณ วันที่ 31 ธันวาคม
2547

  ---------------------------------------------- -------------- ---------
  รายชื่อ                                          จำนวนหุ้นที่ถือ     %

  บริษัท ศูนย์รับฝากหลักทรัพย์ (ประเทศไทย) จำกัด เพื่อผู้ฝาก  378,184,514    62.45

  บริษัท สินธนา โฮลดิ้งส์ จำกัด **                      50,409,880     8.32

  บริษัท พารอน รีซอร์ส อิงค์ *                         40,500,000     6.69

  บริษัท ซีโน แพค อินเวสเม้นท์ (ลาบวน) จำกัด*           20,988,070     3.47

  บริษัท พารอน โฮลดิ้งส์ จำกัด *                       20,250,000     3.34

  นาย คู เตง วา                                   27,785,700     4.59

  กระทรวงการคลัง                                  15,000,000     2.48

  นายเกรียง เกียรติเฟื่องฟู                            12,000,000     1.98

  นายสุขกิจ รอดประดิษฐ์                              4,202,510      0.69

  นายประกิต ประทีปะเสน                             2,500,000      0.41

  นายโรนัลด์ อึ้ง วาย ชอย                            3,547,490      0.58

  นางอุทัยทิพย์ สุขเกษม                               1,500,000      0.25

  ผู้ถือหุ้นอื่น                                        28,683,406     4.75

  รวมทั้งสิ้น (ณ วันที่ 31 ธันวาคม 2547)                 605,551,570    100%

  ผู้ถือหุ้นสัญชาติไทยทั้งหมด                             423,886,099    70.00%

  ผู้ถือหุ้นสัญชาติต่างประเทศทั้งหมด                       181,665,471    30.00%
  ---------------------------------------------- -------------- ---------

* กลุ่มผู้ถือหุ้นที่เกี่ยวข้อง

  ** 1. จำนวนหุ้นอีกร้อยละ 8.32 ถือในนามบริษัท ศูนย์รับฝากหลักทรัพย์ (ประเทศไทย) จำกัด

  2. รายนามผู้ถือหุ้นของบริษัทฯ มี บริษัท อู่ทอง เอ็นเตอร์ไพรส์ จำกัด, บริษัท สินธนา รีซอร์ส
  จำกัด, บริษัท แอสแพค คอนสตรัคชั่น จำกัด

2.8.3 นโยบายการจ่ายเงินปันผลของบริษัทฯ และบริษัทย่อย

บริษัทฯ และบริษัทย่อย ไม่ได้กำหนดนโยบายในการจ่ายเงินปันผลแบบคงที่
การจ่ายเงินปันผลให้กับผู้ถือหุ้นในแต่และงวด จะขึ้นอยู่กับผลกำไร หรือผลการดำเนินงาน